ย่านชุมชนเก่า: ชุมชนเมืองคงโคก อ.ราษีไศล
ที่อยู่: ตำบลเมืองคง อำเภอราษีไศล จังหวัดศรีสะเกษ ภาคตะวันออกเฉียงเหนือ
ลักษณะสำคัญ: ชุมชนเมืองคงโคก อ.ราษีไศล เป็นชุมชนที่ตั้งอยู่บนสภาพภูมิประเทศที่เป็นที่ดอน มีคูเมืองล้อมรอบ พื้นที่โดยรอบชุมชนเป็นพื้นที่เกษตรกรรม ได้แก่ นาข้าว เป็นชุมชนพักอาศัยกึ่งชนบท ประชากรในชุมชนประกอบอาชีพด้านเกษตรกรรมเป็นหลัก รองลงมาเป็นรับจ้าง และค้าขาย ลักษณะสังคมภายในชุมชนยังคงเป็นไปในลักษณะของวิถีชีวิตและวัฒนธรรมแบบชนบท เป็นเมืองโบราณบนที่ราบสูงที่มีความเจริญรุ่งเรืองมากเมื่อครั้งอดีต ราวพุทธศตวรรษที่ 12-16